Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: I. Az engedélyezett lőfegyver határozathozatal nélküli bevonása sérti a 14/1991. (X. 31.) BM rendeletben előírtakat, ezáltal a
Paragraph Index: 425

64. §-ában meghatározott panasztételhez való jogát, ezáltal a jogbiztonságot is. Az állampolgári jogok országgyűlési biztosának általános helyettese ajánlotta a Pest Megyei Főügyészség vezetőjének, hogy ellenőriztesse az Ügyészségi Nyomozó Hivatalnál a panaszokra, beadványokra történő válaszadás rendjét és az ügyészi szervezet iratkezelési szabályainak betartását. A Dunakeszi Rendőrkapitányság mulasztása az időmúlás miatt már nem volt orvosolható, ezért az országgyűlési biztos általános helyettese emiatt ajánlást nem tett, de felhívta a Pest Megyei Rendőrfőkapitányság vezetőjének figyelmét, hogy alárendelt szerveinél ellenőriztesse a fegyverengedélyezési tevékenységre vonatkozó rendeletek, illetve az államigazgatási eljárás szabályainak betartását. A legfőbb ügyész helyettese az ajánlást részben elfogadta. A válaszadás elmaradása ügyében vizsgálatot rendelt el, de annak okát nem sikerült tisztázni. Az iratkezelési szabályok megsértése — álláspontja szerint — egyedi mulasztás miatt történt, ezért a Pest Megyei Főügyész a Nyomozó Hivatal vezetőjét szóbeli figyelmeztetésben részesítette. Más intézkedést az ajánlás fenntartása ellenére sem látott szükségesnek. A Pest Megyei Rendőrfőkapitányság vezetője a figyelemfelhívást tudomásul vette. OBH 9824/1997.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes